Diari Oficial de la Generalitat Valenciana


Sumari del DOGV 6272, del 21-05-2010 (2010/5303)

Pla de participació pública de l'estudi d'integració paisatgística de la modificació del Pla General de Castelló de la Plana entre l'entorn de l'Hospital General i el llit del riu Sec.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5303


Data del document
:   14-04-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Pla de participació pública de l'estudi d'integració paisatgística de la modificació del Pla General de Castelló de la Plana entre l'entorn de l'Hospital General i el llit del riu Sec. [2010/5303]  
En data 8 d'abril de 2010, esta Alcaldia va dictar el decret següent:  
«Vist que els Servicis Tècnics Municipals estan redactant una modificació del Pla General de Castelló de la Plana entre l'entorn de l'Hospital General i el llit del Riu Sec, que pretén consolidar el creixement urbà del nord-oest de la ciutat, creant nous espais verds i substituint els usos industrial i terciari pel residencial.  
Vist que l'estudi JLF Ingeniería, en compliment del contracte d'assistència tècnica que li ha adjudicat este Ajuntament, va presentar en data 18 de novembre de 2008 una proposta de pla de participació pública de l'estudi d'integració paisatgística per a la modificació del Pla General en l'entorn de l'Hospital General, que ha sigut examinat pels Servicis Tècnics, que el consideren ajustat a la llei.  
Vist que la tramitació del procediment de modificació del Pla General ha sigut suspesa després de la Sentència del Tribunal Suprem de 9 de desembre de 2008, que va anul·lar la Resolució del conseller d'Obres Públiques, Urbanisme i Transports d'1 de març de 2000, d'aprovació definitiva del Pla General de Castelló de la Plana i que després dels tràmits oportuns i en execució de l'esmentada sentència, mitjançant la Resolució del conseller de Medi Ambient, Aigua, Urbanisme i Habitatge de 28 de gener de 2010 es va disposar ratificar la Resolució d'1 de març de 2000, la qual cosa permet restaurar la vigència del planejament general que es pretén modificar.  
Vist que de l'article 11 de la Llei 4/2004, de 30 juny, de la Generalitat, d'Ordenació del Territori i Protecció del Paisatge, i dels articles 13 i següents i 48 i següents del Reglament de Paisatge de la Comunitat Valenciana, aprovat pel Decret 120/2006, d'11 d'agost, del Consell, es desprén que en el supòsit d'elaboració de plans que prevegen un creixement urbà o la implantació de noves infraestructures resulta necessari elaborar un estudi d'integració paisatgística, que incorporarà un pla de participació pública, entre les activitats i mètode del qual figuren l'exposició de les seues línies bàsiques i les consultes públiques.  
Per tot això, vistos els preceptes mencionats i els informes tècnic i jurídic elaborats a este efecte, resolc:  
Primer  
Exposar al públic durant el termini de 30 dies, a comptar des de la publicació del corresponent anunci en el Diari Oficial de la Comunitat Valenciana, la proposta del pla de participació pública per a definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística de què s'acompanyarà la modificació del Pla General de Castelló de la Plana en l'entorn de l'Hospital General.  
Segon  
Publicar així mateix l'anunci en un periòdic de difusió local, en el tauler d'anuncis d'este Ajuntament i en la pàgina web municipal».  
Durant el termini anteriorment indicat, qualsevol interessat podrà manifestar les seues observacions i opinions en matèria de paisatge. A este efecte, la consulta de la documentació podrà dur-se a terme en la Secció de Desenvolupament Urbanístic, en l'avinguda dels Germans Bou, número 16, 3r, en hores d'oficina de 09.00 a 14.00 hores, de dilluns a divendres, així com en la pàgina web municipal, l'adreça de la qual és .  
Del pla de participació pública forma part una enquesta, que podrà ser completada a través de l'esmentada pàgina web o presentada en el Registre d'este Ajuntament.  
Castelló de la Plana, 14 d'abril de 2010.- L'alcalde: Alberto Fabra Part.